Ankhesenpepi II

mini|Brewer's Vat kraljice majke Ankhenesnpepi II
**Ankhesenpepi II** ili **Ankhesenmeryre II** ( 2310. p.n.e ) bila je kraljica supruga tokom Šeste egipatske dinastije. Bila je supruga kraljeva Pepi-a I i Nemtyemsaf-a I,  i majka Pepi-a II . Vjerovatno je služila kao regent dok je njen sin bio maloljetan. Sahranjena je u piramidi u Saqqari .

## Biografija 
Ankhesenpepi II je bila kći Khui-a i ženskog vezira Nebet. Njena sestra, Ankhesenpepi I, je također bila udata za kralja Pepi-a I, a njen brat Djau je služio kao vezir .

Ankhesenpepi II, i njena sestra Ankhesenpepi I, bile su udate za kralja Pepi-a I čije je prestolno ime bilo *Meryre. N*jihovo ime je uzeto kada je sklopljen brak, jer ono znači "Njen život pripada Pepi/Meryre". Obje kraljice su rodile sinove, buduće kraljeve. Sin Ankhesenpepi-a I bio je Nemtyemsaf I, koji je vladao samo nekoliko godina. Sin Ankhesenpepi-a II bio je Pepi II, koji je naslijedio tron nakon Nemtyemsaf-ove smrti. Pepi II je bio mlad dečak kada je naslijedio tron. Postoje indikacije, da je Ankhesenpepi II, služila kao regent za svog sina u tim prvim godinama njegove vladavine. Statua koja je prikazuje sa sinom u krilu (nalazi se u Bruklinu ), prikazuje kraljicu mnogo veću od njenog sina. Neki su ovu statuu tumačili kao Ankhesenpepi II i njenog sina Pepija II koji preuzimaju uloge boginje Izide i njenog sina Horusa .
lijevo|mini|229x229piksel| Ankhesenpepi (II) kako je prikazano u Wadi Maghari (Sinai)
Također, spominje se zajedno sa svojom sestrom, na steli njihovog brata u Abydos-u, na njenoj piramidi i na piramidi njene snahe Neith. Ona se dalje pojavljuje u dekretu u Abydosu. Prikazana je na Sinaju, gdje je prikazana u istoj veličini kao i njen sin.

## Kraljevske titule Ankhesenpepi II 
desno|mini|253x253piksel| Profil Ankhnespepy II iz njenog pogrebnog hrama
Njene titule, kao kraljice, bile su: *Velikan od hetes-skiptra* (wrt-hetes), *Ona koja vidi Horusa i Seta* (m33t-hrw-stsh), *Velikan pohvala* (wrt-hzwt), *Kraljeva žena od Mennefer-Meryre* (hmt-niswt-mn-nfr-mry-r), *Kraljeva žena, njegova voljena (hmt-nisw* meryt.f), *Božja Kćer* (s3t-ntr), *Ova, Kćerka Boga* (s3t-ntr-wt), Sluga *Velikoga* (khtt-wr), *Pratitelj Horusa* (tist-hrw), *Pratitelj Horusa* (smrt-hrw). Međutim, sada je poznato, da je ona bila i glavna kraljica Merenre-a nakon smrti Pepi-a I, njenog prvog muža. Tokom 1999. i 2000. godine, radovi na iskopavanju u njenom pogrebnom hramu u Saqqari otkrili su nekoliko kamenih blokova na kojima je, za nju do tada nepoznata, kraljevska titula:

: "Kraljeva žena piramide Pepi-a I, Kraljeva žena piramide od Merenre-a, Kraljeva majka piramide Pepi-a II."

Obzirom da je hram izgrađen pod Pepi-em II, jer se referiše na kralja Pepi-a II, ovo pokazuje da se Merenre oženio kraljicom Ankhesenpepi II nakon što je Pepi I umro. Merenre je bio nećak Ankhesenpepija II.    Dokument South Saqqara Stone, godišnji dokument nastao pod Pepi-em II, pokazuje da nije postojao period koregentnosti pod Pepijem I i Merenreom. To pokazuje da su Merenre i Ankhesenpepi II bili roditelji Pepija II, a ne Pepija I kako se prvobitno mislilo, posebno jer ovaj dokument Merenre-u takođe dodeljuje nezavisnu vladavinu od oko decenije Merenre-u.

Nakon dolaska na tron, njenog sina Pepi-a, Ankhesenpepi je dodala titule: *Majka dvojnog kralja Men-ankh-Neferkare* (mwt-niswt-biti-mn-kh`-nfr-k3-r`), *Kraljeva Majka Men-ankh-Neferkare* (mwt-niswt- mn—kh`-r`n), i *Kraljeva Majka.* (mwt-niswt).

## Smrt i sahrana 
Piramida Ankhesenpepi II, u Saqqari, pronađena je i iskopana 1998. godine. Nalazi pokazuju da je njena piramida sadržavala prve poznate primjere piramidalnih tekstova u Kraljičinoj piramidi. Tekstovi u grobnoj komori govore o njoj kao o kraljici majci, pa stoga izgradnja njene piramide datira iz vladavine njenog sina.

Unutar pogrebne komore nalazili su se ljudski ostaci koji bi mogli biti i kraljičini. Sahrana je poremećena, a mumija koja je pronađena u sarkofagu i blizu njega nije bila potpuna. Kosti pripadaju ženi srednjih godina.  Dalje, u njenoj piramidi, pronađeni su i ostaci obeliska. Ovaj obelisk je jedan od najvećih u Starom kraljevstvu.

## Reference 
# A. Labrousse and J. Leclant, "Une épouse du roi Mérenrê Ier: la reine Ankhesenpépy I", in M. Barta (ed.), Abusir and Saqqara in the Year 2000, Prague, 2000. pp.&nbsp;485–490
# Aidan Dodson & Dyan Hilton: The Complete Royal Families of Ancient Egypt. Thames & Hudson, 2004, , pp.&nbsp;71–74
# Grajetzki, Ancient Egyptian Queens: A Hieroglyphic Dictionary, Golden House Publications, London, 2005, 
# Tyldesley, Joyce. Chronicle of the Queens of Egypt. Thames & Hudson. 2006.  pp 61
# A. Labrousse and J. Leclant, pp.&nbsp;485–490
# Vassil Dobrev, Audran Labrousse, Bernard Mathieu, Anne Minault-Gout, francis Janot (collaborateurs) La dixième pyramide à textes de Saqqâra : Ânkhesenpépy II. Rapport préliminaire de la campagne de fouilles 2000. BIFAO 100 (2000), p.&nbsp;275-296
# 
Kraljice Drevnog Egipta

Kategorija:Kraljice
Kategorija:Egipatske dinastije
Kategorija:Egipatske kraljice
Kategorija:Žene u egiptu